Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: megváltozása esetén az új adatokat közlöm az illetékes kamara felé, a további adatok változása esetén az új adatokat közlöm az adatváltozásban érintett hivatal(ok) felé. Nyilatkozom, hogy velem szemben nem állnak fenn az egyéni vállalkozásról szóló 1990. évi V. törvény 5.
Paragraph Index: 224

18. A munkavégzés jellege: Kötelező a felsorolt megnevezések alapján választani a kódérték beírásával. főfoglalkozás (1) — akinek az egyéni vállalkozása mellett nincs semmiféle egyidejűleg fennálló jogviszonya; munkaviszony (heti 36 órát elérő) mellett (2) — akinek munkaviszonyában, szövetkezetnél fennálló munkaviszony jellegű jogviszonyában heti munkaideje a 36 órát eléri; munkaviszony (heti 36 órát nem éri el) mellett (3) — akinek munkaviszonyában, szövetkezetnél fennálló munkaviszony jellegű jogviszonyában heti munkaideje a 36 órát nem éri el, illetőleg egyéb jogviszony alapján biztosított (pl. megbízási, bedolgozói jogviszony stb.); nyugdíjas (4) — a saját jogon nyugdíjban részesülő, illetve az az özvegyi nyugdíjban részesülő, aki a rá irányadó öregségi nyugdíjkorhatárt betöltötte; oktatási intézmény nappali tagozatán folytatott tanulmányok mellett (5) — közép- vagy felsőfokú oktatási intézmény nappali tagozatán folytat tanulmányokat.

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes